Nafarroako Parlamentuko Mahaiak, 2019ko urriaren 14an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mikel Asiain Torres jaunak aurkeztutako galdera, erregio mailako lehiakortasuna galtzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko urriaren 14an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko foru parlamentari Mikel Asiain Torres jaunak, Legebiltzarreko Erregelamenduan ezarritakoaren babesean, honako galdera hau aurkezten du, Garapen Ekonomiko eta Enpresarialeko kontseilariak Osoko Bilkuran ahoz erantzun dezan:

Ikusirik Nafarroa 34 postutan jaitsi dela erregio mailako lehiakortasunean, 131. postutik 165.era erorita, Europako Batzordearen azken txostenaren arabera, honako galdera hau aurkezten dugu, Garapen Ekonomiko eta Enpresarialeko kontseilariak Osoko Bilkuran ahoz erantzun dezan.

Nafarroako Gobernuak zer balorazio egiten du Nafarroak erregio mailako lehiakortasuna galdu izanari buruz?

Iruñean, 2019ko urriaren 8an

Foru parlamentaria: Mikel Asiain Torres